Antonia Teodora Ursu

Antonia Teodora Ursu este născută pe data de 11.08.2014 şi este elevă în clasa a II-a A la şcoala Gimnazială 199 Alexandru Ioan Cuza din Bucureşti. Este o elevă conștiincioasă, cuminte și atentă, care iubește matematica, însă are rezultate deosebite la toate materiile. Iubește limba engleza pe care o învată de la vârsta de 5 ani. Marea ei pasiune este baletul, pășind prima data într-o sală de balet la vârsta de aproape 4 anișori, din propria dorință.

Primii pași în lumea baletului au fost sub îndrumarea profesoarei Roxana Dinu. În prezent urmează cursurile Școlii de Balet Soleil din București, îndrumată și coordonată de profesoriicoregrafi Camelia și Ștefan Soare, care o ajută și o sprijină să învețe și să se perfecționeze, să descopere secretele acestei lumi minunate și să devină tot mai bună și mai sigură pe ea. De la vârsta de 5 ani a participat la numeroase competiții de dans naționale și internaționale, cu echipa și cu dansuri solo sau duo, clasându-se pe podium, de asemenea obținând și diverse premii speciale. Câteva concursuri la care a participat sunt:

Diamond Dance Cup (Locul I), Xboom Challange (Locul I si II), All Styles (Locul I si II), Alexis On Tour (Locul I), Bonito Dance (Locul I), Bucharest Dance Competition (Locul I), Movmnt International Dance Competition (Locul I), Bonito Dance Competition (Locul I), Festivalul Stelele Aurii (locul I), Young Artist Grand Prix Romania ( Locul I), Dansul Fulgilor de Argint (Locul I), Dance World Competition, Regal Dance Cup (Locul I), Danube Dance Fest 2022 (Locul I), Black Sea Dance Star 2022 (Locul I), Romania`s Dance Cup (Locul I), Marele Premiu Coregrafie (Locul I), Alexis on Tour Brasov ( Locul I) etc.

Până la vârsta de 8 ani (în prezent), prin multă muncă și disciplină, dar și având o deosebită pasiune, a reușit să aibă experiențe frumoase pe scenă, desigur în spatele reușitelor și evoluției ei stând cei doi profesori deosebiți și dedicați, Ștefan și Camelia Soare. Până la acest moment, Antonia are o mini colecție de medalii (42) și trofee (30), pe care le prețuieste și își dorește să o marească în timp. Antonia Ursu practică baletul cu bucurie, deoarece acesta este și va ramâne o artă deosebită, neexistând ceva mai frumos pentru ea și nu-și poate imagina viața fără balet.

Gabriela Magori

Contents